Отаси шоҳ Салом: “Яна қандай шўрли отанинг ўғли келди экан!” деди ва безовталанди. Моҳистара мағрурона кулар, қизлар ва бошқа ўрда аҳллари яна ташвишга тушган эдилар. Ниҳоят, Моҳистаранинг одамларидан бири ўрда дарвозасини очиб майдонга чиқди. Майдон кишилардан холи, бироқ кимдир ҳадеб ноғора қоқиш билан машғул. Бу киши ноғоранинг тагига борди ва шаҳзодани кўздан кечирди, унга бирмунча вақт қараб-қараб, кулимсираб сўради: